CELEX: 62017CN0465
Language: et
Date: 2017-08-02 00:00:00
Title: Kohtuasi C-465/17: Eelotsusetaotlus, mille on esitanud Oberlandesgericht Düsseldorf (Saksamaa) 2. augustil 2017 – Falck Rettungsdienste GmbH, Falck A/S versus Sadt Solingen

2.10.2017   
            
            
               ET
            
            
               Euroopa Liidu Teataja
            
            
               C 330/9
            
         Eelotsusetaotlus, mille on esitanud Oberlandesgericht Düsseldorf (Saksamaa) 2. augustil 2017 – Falck Rettungsdienste GmbH, Falck A/S versus Sadt Solingen
   (Kohtuasi C-465/17)
   (2017/C 330/12)
   Kohtumenetluse keel: saksa
   
      Eelotsusetaotluse esitanud kohus
   
   Oberlandesgericht Düsseldorf
   
      Põhikohtuasja pooled
   
   
      Kaebuse esitajad: Falck Rettungsdienste GmbH, Falck A/S
   
      Vastustaja: Sadt Solingen
   
      Menetluses osalesid: Arbeiter-Samariter-Bund Regionalverband Bergisch Land e.V., Malteser Hilfsdienst e.V., Deutsches Rotes Kreuz, Kreisverband Solingen e.V.
   
      Eelotsuse küsimused
   
   
               1.
            
            
               Kas päästeautos (Rettungswagen) […] transporditavatele abivajajatele abi andmine parameedik-assistendi/parameedik-sanitari (Rettungsassistent/Rettungssanitäter) poolt ning kiirabiautos (Krankentransportwagen) […] transporditavatele abivajajatele abi andmine parameedik-sanitari/abiparameediku (Rettungssanitäter/Rettungshelfer) poolt on „tsiviilkaitse, kodanikukaitse ja ohu ärahoidmisega seotud teenus[ed]“ direktiivi 2014/24/EL (1) artikli 10 punkti h tähenduses, mis on kaetud CPV koodidega 7525000-7 (päästeteenused) ja 85143000-3 (kiirabiteenused)?
            
         
               2.
            
            
               Kas direktiivi 2014/24/EL artikli 10 punkti h saab mõista nii, et „mittetulunduslikud organisatsioonid ja ühendused“ on eelkõige sellised abiorganisatsioonid, mida on liikmesriigi õiguse alusel tunnustatud tsiviil- ja kodanikukaitseorganisatsioonidena?
            
         
               3.
            
            
               Kas „mittetulunduslikud organisatsioonid ja ühendused“ direktiivi 2014/24/EL artikli 10 punkti h tähenduses on sellised organisatsioonid ja ühendused, kelle eesmärk on osutada avalikke teenuseid, kes ei tegutse tulu saamise eesmärgil ja kes reinvesteerivad võimaliku kasumi organisatsiooni eesmärgi saavutamiseks?
            
         
               4.
            
            
               Kas abivajaja vedu kiirabiautos, millega kaasneb abi osutamine parameedik-sanitari/abiparameediku (Rettungssanitäter/Rettungshelfer) poolt (nn kvalifitseeritud kiirabivedu), on „patsiendi veo kiirabiteenus[ed]“ direktiivi 2014/24/EL artikli 10 punkti h tähenduses, millele ei laiene valdkondlik erand ja mis kuulub direktiivi 2014/24/EL kohaldamisalasse?
            
         
      (1)  Euroopa Parlamendi ja nõukogu 26. veebruari 2014. aasta direktiivi 2014/24/EL riigihangete kohta ja direktiivi 2004/18/EÜ kehtetuks tunnistamise kohta (ELT 2014, L 94, lk 65).